Ole Hermandsen

Ole Hermandsen (født 27. november 1893 i Åsbygden, Åmot i Hedmark, død 16. november 1942 i Sachsenhausen i tysk fangenskap) var en norsk politiker og ordfører som representerte Norges Kommunistiske Parti.

Han begynte tidlig som skogsarbeider og arbeidet flere år som anleggsarbeider før han i 1920 ble fabrikkarbeider og fyrbøter ved Rena kartonfabrikk, der han arbeidet fram til 1926. 

Hermandsen var medlem av Norsk Skog- og Landarbeiderforbund i årene 1917 til 1920, og etter det medlem av Norsk Papirindustriarbeiderforbund.

Han var medlem av Arbeiderpartiet (Ap) fra 1915. Ved partisprengningen i 1923 var han med og stiftet det nye NKP. Fra 1925 til 1929 var han formann for NKP i Hedmark. Han var også formann i Åmot kommunistiske herredslag fra 1923 til 1926 og igjen fra 1930. I 1929 ble han medlem av sentralstyret i partiet. 

Fra 1922 satt han i Åmot herredstyre og var ordfører og kommunesekretær fra 1926. Ordførerstillingen hadde han til han gikk av en måned før Nasjonal Samling (NS) og den tyske okkupoasjonsmakten innsatte ny ordfører i kommunen i 1940.

Under en konflikt mellom skogsarbeidere og skogeiere i 1932 ble Hermandsen arrestert, anklaget for å ha laget et opprop til støtte for to arresterte skogsarbeidere. Hermandsen ble frifunnet både i herredsretten og lagmannsretten.Kristin Søgård (3. desember 2009): Revolusjonær Åmot-ordfører. Østlendingen

Han hadde flere verv i lokalsamfunnet: Formann i Åmot kommunale sykehus' styre (1929), medlem av styret i Åmot sparebank (1929), medlem av styret i Rena kooperative selskap (1919), senere nestformann.«Hermansen, Ole», Bind III, Arbeidernes leksikon, Arbeidermagasinets forlag, Oslo (1933)

Etter at tyskerne og NS hadde fjernet ham fra ordførerstillingen livnæret han seg en periode som bygningsarbeider, inntil han ble arrestert i en lokal aksjon 22. juni i 1941.Side 301. Ole Martin Rønning: Stalins elever, Universitetet i Oslo 2010 Han satt først fengslet i Hamar, ble overført til Møllergata 19 i Oslo 11. august og til Grini 3. oktober. Derfra ble han 3. april 1942 sendt til Tyskland og konsentrasjonsleiren SachsenhausenSide 307. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004Side 299, Våre Falne 1939-1945 - Annen Bok sammen med blant andre broren Harald Hermandsen, Arnulf Øverland og Einar Gerhardsen. Hermandsen døde etter et halvt år i Sachsenhausen i 1942.Side 291. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1  

Hermandsen var en av tre mann som etter krigen ble hedret på en minnebauta i Rena park, reist av Åmot ungdomsråd.  17. mai holdes markeringer ved minnesmerket.Rena park II på digitaltmuseum.no

 Referanser 

 Kilder 
 Revolusjonær Åmot-ordfører av Kristin Søgård, Østlendingen, side 12 og 13, 3. desember 2009

 Litteratur 
 Ved Åmøtet: Den revolusjonære Åmot-ordføreren, Årbok for Åmot Historielag, ved Gerhard Sanderød

Kategori:NKP-ordførere i Hedmark
Kategori:Ordførere i Åmot
Kategori:Norske anleggsarbeidere
Kategori:Personer fra Åmot kommune
Kategori:Norske konsentrasjonsleirfanger under andre verdenskrig
Kategori:Dødsfall under fengselsopphold